stanford-oval/wikipedia huggingface dataset:
Viiruselkäpeukaloinen
Levinneisyys

Viiruselkäpeukaloista tavataan Kolumbiassa ja Venezuelassa, ja sen levinneisyysalueen pinta-ala on noin 507 000 km2. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi.
Nea Lehtola

Nea Lehtola (s. 24. lokakuuta 1998) on suomalainen jalkapalloilija, pelipaikaltaan puolustaja. Hän on edustanut Liigassa Tampereen Ilvestä kausina 2016–2018 ja Helsingin Jalkapalloklubia kausina 2019–2022. Hän voitti Suomen-mestaruuden ja Suomen Cupin kaudella 2019. Hän on kauden 2022 loppuun mennessä pelannut Liigassa 126 ottelua ja tehnyt niissä 11 maalia, joista neljä kaudella 2020. Heinäkuussa 2022 Lehtola siirtyi tanskalaisseura Brøndby IF:ään.
Lehtola on pelannut Suomen nuorisomaajoukkueissa. Hän pelasi Suomen naisten maajoukkueessa ensimmäisen kerran maaliskuussa 2020 Kypros Cupin ottelussa Kroatiaa vastaan.
Vuoripeukaloinen

| Vuoripeukaloinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Thryorchilus
Laji::  browni
Kaksiosainen nimi
 Thryorchilus browni  (Bangs, 1902) 

Katso myös
   Vuoripeukaloinen Wikispeciesissä   Vuoripeukaloinen Commonsissa 
Infobox OKNimi-testi OKIUCN-testi OK: 
Vuoripeukaloinen (Thryorchilus browni) on peukaloisten heimoon kuuluva varpuslintu.
Levinneisyys

Vuoripeukaloista tavataan Costa Ricassa ja Panamassa, ja sen levinneisyysalueen pinta-ala on noin 1 500 km2. Lajia on kuvattu melko yleiseksi, ja se on luokiteltu elinvoimaiseksi.
Nâzım Hikmet

| Nazım Hikmet |
| --- | --- |
 Nazım Hikmet 1952.
Henkilötiedot
Syntynyt: 20. marraskuuta 1902 Thessaloniki, Kreikka
Kuollut: 3. kesäkuuta 1963 (60 vuotta) Moskova, Neuvostoliitto
Ammatti:  kirjailija
Kirjailija
Äidinkieli: turkki
 Nimikirjoitus
Aiheesta muualla
www.nazimhikmet.org.tr
Löydä lisää kirjailijoitaKirjallisuuden teemasivulta
Nazım Hikmet Ran (20. marraskuuta 1902 Thessaloniki, Osmanien valtakunta –  3. kesäkuuta 1963 Moskova, Neuvostoliitto) oli turkkilainen runoilija, "romanttinen kommunisti", joka vietti vuosia karkotettuna tai vankiloissa. Nykyisin hänet yleisesti tunnustetaan Turkin parhaaksi 1900-luvun runoilijaksi, vaikka kotimaassaan hän on maineeltaan marginaalissa poliittisten mielipiteittensä takia.  Runoilijan sukunimeä Ran käytetään harvoin.
Elämä

Nazim Hikmet syntyi 1902 Osmanien valtakunnassa Thessalonikissa. Isä  toimi ulkoministeriössä, äiti oli taidemaalari. Nazim oli lapsena usein Aleppossa isoisänsä, kenraalin ja sulttaanin paššan hoivissa. Isoisä oli puolalaisen aatelisen poika, ja myös Nazim hankki Puolan kansalaisuuden paettuaan Turkista 1951.  Käytyään Istanbulissa ranskankielistä koulua hän meni 15-vuotiaana merisotakouluun, mutta erotettiin 17-vuotiaana joko huonon terveyden tai sodanvastaisuuden takia. Jo 14-vuotiaasta hän oli harjoittanut runoilijan ammattia.
Kun Osmanien valtakunta kukistettiin ensimmäisessä maailmansodassa, sen alueet olivat osittain armenialaisten miehittämiä idässä ja kreikkalaisten lännessä. Turkkilaiset taistelivat vapaudesta Mustafa Kemal Pashan (Atatürk) johdolla. Nazim, jolla oli vahvoja kansallisia tunteita, matkusti Anatoliaan ala-asteen opettajaksi vuonna alkuvuodesta 1921. Siellä hän sai tietää bolševikkivallankumouksesta, joka oli levinnyt myös Kaukasukselle. Hän matkusti Bakuun, sitten Moskovaan, missä liittyi kommunistiseen puolueeseen. Palattuaan kotiin vuonna 1924 hän liittyi marxilaiseen piiriin Istanbulissa ja työskenteli siellä puoliksi laittomasti vuoteen 1925 asti. Hän kirjoitti muutaman kaavamaisen artikkelin historiallisesta materialismista.
Yhtenä Turkin kommunistisen puolueen (TKP) johtajista Nazim tuomittiin poissaolevana 15 vuodeksi vankeuteen vuonna 1925. Nazim pakeni tällöin Moskovaan, missä hän alkoi saavuttaa mainetta runoilijana ja näytelmäkirjailijana.
Elämä > Turkissa 1928 lähtien

Hän palasi Istanbuliin loppuvuodesta 1928. Seuraavana vuonna maan alla toimiva Turkin kommunistinen puolue (TKP) kärsi laajoista pidätyksistä. Nazim tuomittiin neljäksi vuodeksi vankeuteen maaliskuussa 1933, mutta armahdettiin jo elokuussa 1934. Nazim erotettiin puolueesta vuoden 1935 lopulla, mutta hän jatkoi poliittista toimintaansa. Hän kirjoitti myös runoja ja näytelmiä ja osallistui elokuvantekoon käsikirjoittajana.
Vuoden 1938 alussa hänet pidätettiin ja häntä syytettiin kapinaan yllyttämisestä laivastossa; toinen oikeusjuttu koski ​​kommunistisen propagandan levittämistä laivastossa. Näistä hänet tuomittiin 28 vuodeksi vankilaan, mutta kansainvälisen painostuksen vuoksi hänet vapautettiin kaksitoista vuotta myöhemmin vuonna 1950. Hän kuitenkin menetti Turkin kansalaisuuden.   Hänet oli otettu takaisin puolueeseen hänen ollessaan vielä vankilassa.
Elämä > Paluu Neuvostoliittoon

Salamurhaa pelkäävä Nazim pakeni Neuvostoliittoon ja Moskovaan, missä vietti loppuelämänsä. Hänestä tuli Maailman Rauhaneuvoston jäsen ja hän toimi myös TKP:ssä ulkomailta käsin.
Syynä Nazimin erottamiseen TKP:sta 1930-luvun puolivälissä oli hänen ”trotskilaisuutensa”, mikä oli tavallinen syytös.  Nazim uskoi kiihkeästi tasa-arvoon ja sosiaaliseen oikeudenmukaisuuteen ja levitti ajatuksiaan suurelle yleisölle taiteensa avulla. Hän vastusti Neuvostoliitossa vallinnutta Stalinin henkilökulttia. Jos hän olisi asunut Venäjällä 1930-luvulla, hän olisi mahdollisesti päätynyt vankilaan tai tullut teloitetuksi. Myöhemmin hän totesi: "minua onnisti - tietysti minäkin istuin vankilassa, mutta minut sulkivat sinne viholliset".
Tuotanto

Nazim on Turkin tunnetuimpia runoilijoita. Moskovassa opiskellessaan hän sai vaikutteita Vladimir Majakovskin futuristisesta tuotannosta. Hän käytti ensimmäisenä turkkilaisena runoilijana vapaata mittaa ja slangia ja vapautui näin turkkilaisen runouden klassisista runomitoista. Hänen tuotantonsa oli Turkissa kielletty vuoteen 1965.
Nazimin kreikaksi käännettyjä runoja on sävelletty lauluiksi. Muun muassa turkkilaissäveltäjä Zülfü Livaneli on säveltänyt  runoja kreikkalaiselle Maria Farantourilletarvitaan parempi lähde. Myös Ultra Bran laulu ”Lähettäkää minulle kirjoja”tarvitaan parempi lähde on tehty Nazimin Rubai-nimisen runontarvitaan parempi lähde pohjalta.
Tunnustuksia

Nazim Hikmet oli Neuvostoliiton rahoittaman ja ohjaileman Maailman rauhaneuvoston jäsen ja sai vuonna 1950  sen jakaman rauhanpalkinnon samaan aikaan Pablo Nerudan ja Pablo Picasson kanssa.
Suomennetut teokset

Punainen omena. Runoja.  Suomentanut ja valikoinut Brita Polttila. Helsinki:  Tammi, 1972.  ISBN 951-30-2192-0 . Kurki-kirja
Puut kasvavat vielä: Runoja.  Suomentanut ja valikoinut. Helsinki:  Tammi, 1978.  ISBN 951-30-4439-4 . Kurki-kirja
Aiheesta muualla

Luettelo Nazim Hikmetin suomennetuista runoista, (Arkistoitu – Internet Archive) Linkki maailman runouteen, runotietokanta, Lahden kaupunginkirjasto.
Nâzım Hikmet Ran Poet du monde (Arkistoitu – Internet Archive)
N. Hikmet lukee runonsa Kerem Gibi. Exil Archiv (mp3)
Nâzım Hikmet; kokoelma runoja ja mietteitä. (turkiksi, englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Kreikka  Korea  Alankomaat  Puola  Portugali  Vatikaani 
Tieteilijät:  CiNii 
Taiteenala:  ADK  MusicBrainz 
Henkilöt:  Deutsche Biographie  DDB  Trove 
Muut:  IdRef  İslâm Ansiklopedisi 
Venäläinen postimerkki vuodelta 1982
Nederlandse Omroep Stichting

| Nederlandse Omroep Stichting |
| --- | --- |

Perustettu:  19. toukokuuta 1969
Mediatiedot 
https://www.nos.nl
Nederlandse Omroep Stichting eli NOS on hollantilainen yleisradioyhtiö, joka tuottaa radiota ja televisiota.
Duncan Laurencen voitettua Eurovision laulukilpailun vuonna 2019, NOS oli yksi yleisradioyhtiöistä vuoden 2021 Eurovision laulukilpailussa.
Ossi Puolakka

| Ossi Puolakka |
| --- | --- |
 Ossi Puolakka entisessä työpaikassaan majatalo Amandassa.
Näyttelijä(t):  Sami Sarjula
Kesto:  2004–2013
Ensi- esiintyminen:  Osa 890: Maarit saa kutsun rapakon taakse  (26. helmikuuta 2004)
Viimeinen esiintyminen:  Osa 2549: Sievisillä on akka sekaisin  (5. joulukuuta 2013)
Henkilötiedot
Koko nimi:  Ossi Petteri Puolakka
Ammatti:  yrittäjä, liikemies
Sukupuoli:  mies
Kotipaikka:  Sodankylä
Asuinpaikka:  Rakkavaara
Suhteet
Sisarukset:  Veera Puolakka
Puoliso(t):  Cindy Rintala (ex-kihlattu)  Jenni Vainio (ex-aviovaimo, kuollut)
Lapset:  Alexander Holm (kuollut)
Sisarusten lapset:  Peppi Puolakka
Infobox OKNimi-testi OK: 
Ossi Petteri Puolakka (s. 1982, es. Sami Sarjula) on fiktiivinen hahmo televisiosarjassa Salatut elämät. Hahmo oli alun perin sarjassa nuori ja komea naistenmies, joka eli villiä poikamieselämää, mutta myöhemmin muun muassa Rikun kuoleman ja lapsensa syntymän myötä Ossista tuli vastuullisempi. Viimeisinä vuosinaan sarjassa Ossin mielenterveys alkoi kuitenkin järkkyä pahemman kerran. Sarjula valittiin näyttelemään Ossi Puolakkaa keväällä 2003 ja hahmo oli sarjassa joulukuuhun 2013.  Ossi Puolakka on vuonna 2007 julkaistun Salatut Elämät -kirjasarjan kirjan Ossi ja lumikuningatar päähenkilö. Kirja kertoo Ossin nuoruudesta. Hahmo nähtiin sarjasta tehdyssä tv-oheissarjassa nimeltä Pihlajasatu kesällä 2018.
Tausta

Ossi on kotoisin taloudellisiin vaikeuksiin joutuneesta perheestä Sodankylästä. Ossilla on seitsemän sisarusta, joista isosisko Veera on kaikkein läheisin. Ossi on läheinen myös Veeran tyttären Pepin kanssa. Isäänsä kohtaan Ossilla on vanhoja kaunoja; isä oli katkeroitunut kauppansa mentyä konkurssiin Ossin ollessa nuori, minkä jälkeen perhe-elämästä oli tullut riitaisaa. Perhetaustastaan huolimatta Ossista kasvoi urheilullinen ja energinen nuori mies. Ossi asui pitkään parhaan ystävänsä Riku Jääskeläisen perheen luona Rakkavaaran laskettelukeskuksessa. Sen jälkeen hän onkin kiertänyt ympäri maailmaa myös hiihtopummina ennen kuin vakiintui Helsinkiin asumaan.
Hahmon kaari > Muutto Helsinkiin, ihastus Katriin ja suhde Elinaan

Ossi saapui Pihlajakadulle keväällä 2004. Komeana miehenä Ossi saavutti välittömästi niin Elina Taalasmaan kuin Camilla Mustavaarankin huomion kahvila Kentaurin avajaisissa.
Ossi muutti Pihlajakadulle ullakkoasuntoon parhaan ystävänsä Rikun kanssa ja aloitti työt Snow Teamissa. Huolettomana naistenmiehenä Ossi vietti villiä sinkkuelämää, mutta ihastui myös Rikun tyttöystävään Katri Sieviseen. Ossi esitti jonkin aikaa Katrille ja Rikulle seurustelevansa työkaverinsa Elina Ekholmin (nyk. Taalasmaa) kanssa, etteivät hänen tunteensa Katria kohtaan paljastuisi. Se lähensi Ossin ja Elinan välistä suhdetta, joten heistä tuli ensin hyviä ystäviä. Ossi päätyi solmimaan pomonsa Elinan kanssa sopimuksen Snow Teamin vastuun päätymisestä hyvin pitkälti kokonaan Ossille, mikäli Ossi saattaisi Elinan raskaaksi. Ossi sai kuitenkin tietää olevansa steriili Tanjalta, joka kertoi, että Ossi oli sairastanut nuorena sikotaudin jälkitaudin, mistä johtuen hän ei välttämättä olisi kykenevä saamaan lapsia. Ossi meni hedelmällisyystestiin, jossa selvisi, että Ossi on kuin onkin steriili. Kun Ossi paljasti totuuden Elinalle, tämä antoi Ossille potkut ja palkkasi tilalle aiemmin talonmiehenä ja kauppiaana työskennelleen Ismo Laitelan. Ossi aloitti työt Kentaurissa.
Hahmon kaari > Rikun kuolema sekä suhteet Tanjaan ja Juuliaan

Helsinkiin vuonna 2005 muuttanut Rikun äiti Tanja herätti Ossissa jälleen vanhoja tunteita; Ossi oli nuorempana Jääskeläisten luona asuessaan ollut ihastunut Tanjaan. Keväällä 2006 Ossi ja Tanja päätyivät sänkyyn, mutta Riku yllätti heidät ja lähti humalassa suutuspäissään ajamaan autolla. Riku ajoi kolarin, menehtyen onnettomuuden seurauksena Ossin ja Tanjan suureksi suruksi. Rikun kuolemasta toivuttuaan Ossi alkoi jälleen piirittää Ismon kanssa suhteen aloittanutta Tanjaa. Elina suostui lopulta palkkaamaan Ossin takaisin Snow Teamiin, jolloin Ossi pääsi aitiopaikalle tarkkailemaan Tanjan ja Ismon suhdetta. Ossi sai Ismon peliriippuvuuden selville ennen Tanjaa ja päätti kertoa siitä Tanjalle. Vaikka Ossi ja Tanja päätyivätkin myöhemmin jälleen sänkyyn, Ossi alkoi kiinnostua Juulia Autiosta, joka paljastui myöhemmin Tanjan tyttäreksi. Ossi ja Juulia seurustelivat jonkin aikaa, mutta suhde päättyi lyhyeen.
Hahmon kaari > Suhteet Isabellaan ja Jenniin

Ossi päätyi sänkyyn naapurinsa Jenni Vainion kanssa ja alkoi myöhemmin oikeasti rakastua Jenniin. Tunne oli molemminpuolinen, mutta Jenni ei kuitenkaan kertonut omista tunteistaan, ja Ossi aloitti parisuhteen Isabella Holmin kanssa. Rakkaus Jenniin ei kuitenkaan unohtunut ja lopulta Ossi ja Jenni päätyivät yhteen.
Myöhemmin Ossi joutui pyramidihuijauksen kohteeksi ja menetti suuren summan rahaa, mutta kaikesta huolimatta Ossi ja Jenni pysyivät yhdessä. Ossi painoi kovasti töitä ja lopulta sairastui aivoverenvuotoon. Juuri ennen kuin Ossi joutui leikkaukseen, Ossi ja Jenni menivät sairaalassa naimisiin. Leikkauksen seurauksena Ossi kuitenkin menetti lähimuistinsa ja näin ollen myös unohti rakkautensa Jenniin. Hän alkoi elää elämäänsä ajalta, jolloin oli vielä huoleton poikamies.
Ossin muisti palautui vasta muutamia kuukausia myöhemmin Sara Polvijärven lukittua Ossin ja Jennin majatalo Amandan viinikellariin. Jenni oli kuitenkin jo ehtinyt aloittaa suhteen Miika Mäkelän kanssa. Jenni ja Miika erosivat, ja pian Ossi päätyi kosimaan Jenniä. Parin uudesta onnesta huolimatta Jenni rakastui ministeri Asko Erkkilään ja jätti Ossin.
Hahmon kaari > Suhde Cindyyn ja uusi avioliitto Jennin kanssa

Jennin ryhdyttyä ministeri Asko Erkkilän salarakkaaksi, Ossi päätyi sänkyyn Jennin työkaverin Cindy Rintalan kanssa. Ossi alkoi ihastua Cindyyn, mutta kun Jenni ja Asko erosivat, päätyi Ossi Jennin lohduttajaksi ja vanhat tunteet nostivat jälleen päätään. He kihlautuivat uudestaan.
Cindy oli kuitenkin tullut raskaaksi ja asia selvisi Ossille, kun tämä löysi Cindyn tekemän raskaustestin. Ossi kiisti olevansa lapsen isä, koska luuli edelleen olevansa kokonaan steriili. Ossi kuitenkin meni uudemman kerran hedelmällisyystestiin, jonka tulos kertoi hänellä olevan pieni mahdollisuus saada lapsia.  Cindy kuitenkin valehteli tehneensä abortin, vaikka todellisuudessa olikin luvannut antaa lapsensa adoption kautta Heli Sieviselle. Ossi ei kertonut Jennille mitään koko asiasta ja pari päätti lopulta mennä uudelleen naimisiin. Häissä Ossille ja Jennille kuitenkin selvisi yllättäen, että Cindy on edelleenkin raskaana.
Hahmon kaari > Oliver (ent. OJ) ja Alexander

Isyydestään hämmästynyt Ossi halusi olla lapselle isä ja ylipuhui Cindyn pitämään lapsen, mikä toki loukkasi Heliä, jolle vauva oli luvattu adoptioon. Jennin oli sopeuduttava siihen, että hänen miehensä odottaa toisen naisen kanssa lasta. Cindy paljasti Ossille olevansa ihastunut tähän ja Ossi tajusi tuntevansa samoin. Cindyn synnytys käynnistyi etuajassa, ja tuoreet vanhemmat järkyttyivät, kun poikavauva ei ollutkaan syntyessään kunnossa. Ossi lohdutti Cindyä ja kaksikko päätyi suutelemaan. Jenni näki suudelman, mutta Ossi ei välittänyt siitä, sillä vauva oli etusijalla. Lopulta selvisi, että vauva on kunnossa. Myöhemmin Ossi jätti Jennin, sillä tajusi haluavansa oikean perheen Cindyn kanssa.
Ossin jättämä Jenni katkeroitui, minkä seurauksena hän vaihtoi sairaalassa Ossin ja Cindyn sekä Isabellan ja Sebastian Vuorelan poikavauvat keskenään. Ossi ja Cindy kasvattivat todellisuudessa Isabellan ja Sebastianin poikaa Oliver Vuorelaa, jonka silloinen nimi oli Ossi Junior eli OJ. Jenni paljasti vaihdon Cindylle, kun Isabellan ja Sebastianin kasvattama Alexander joutui sairaalaan sydänleikkaukseen ja menehtyi.  Sen jälkeen Jenni itse poistui maasta, sillä ei kestänyt itsekään tekoansa. Cindy salasi vauvojenvaihtoa jonkin aikaa myös Ossilta, mutta päätti kuitenkin kertoa siitä, kun Ossi alkoi haaveilemaan perheenlisäyksestä. Kun vauvojenvaihto Isabellalle ja Sebastianille, Cindy ja Ossi pakenivat Cindyn vanhempien lahkoon. Isabella, Sebastian ja viranomaiset löysivät heidät lahkosta, ja myöhemmin Oliver luovutettiin Isabellalle ja Sebastianille. Sen myötä Ossi Juniorin nimeksi vaihdettiin Oliver. Oliverin menetys ja samalla tieto oman lapsen kuolemasta oli Ossille kova paikka.
Ossi ja Cindy erosivat Oliverin lähdön jälkeen. Cindy päätyi seurustelemaan Joonatan Sievisen kanssa ja Ossi taas Heidi Aaltosen kanssa. Suhde Heidin kanssa jäi kuitenkin lyhyeksi. Ossin isänrakkaus Oliveria kohtaan oli valtaisa ja hän teki mitä vain nähdäkseen poikaa. Lopulta Ossin mielenterveys alkoi järkkyä ja pakkomielle Oliveriin eteni sairaalloiseksi, sillä Ossi kätki Oliverille antamaansa lahjanalleen kameran, joka kuvasi kaiken aikaa asuntoa. Ossi tarkkaili kuvaa jatkuvasti tietokoneelta. Kerran hän unohti koneen auki ja Joonatan näki kaiken. Tämä kuitenkin lupasi olla kertomatta asiasta muille, mutta se selvisi pian myös Sebastianille ja Isabellalle, jotka heittivät nallen pois.
Ossi ei halunnut luovuttaa ja viimeisenä keinonaan hän teeskenteli päiväkodin työntekijälle olevansa Sebastian kaapaten Oliverin matkaansa. He menivät Lappiin erämaahan telttailemaan, mutta Peppi, Joonatan ja Cindy saivat vihiä Ossin juonesta. He tulivat perästä päin järvelle, minne myös Sergei, Sebastian ja Isabella löysivät. Lopulta Ossi pakeni ja muutti takaisin kotimaisemiinsa Rakkavaaraan.
Työelämä Helsingissä

Snow Team:Camilla näytti paikan Ossille
Kahvila Kentauri: siirtyi firmaan saatuaan potkut Snow Teamista
Snow Team: sai työnsä takaisin, entisellä pomollaan Elinalla oli pulaa työntekijöistä
Happy Homes: perusti firman erottuaan Snow Teamista, joutui myöhemmin myymään yrityksensä velkaongelmiensa takia
Majatalo Amanda: sai työn tarjoilijana Happy Homesin myymisen jälkeen, sai potkut laitettuaan valvontarangaistukseen tuomitun Sergein sammuneena Rovaniemelle menevään junaan
Kuntosali Amadeus: Ossin ja Tuukka Aaltosen perustama yritys majatalo Amandan yhteydessä
Duo Osmo: Ossin ja Ismo Laitelan lauluduo
Rakkauselämä

Susanna Tapaninen: yhden illan juttu
Katja Vainio: yhden illan juttu, sittemmin lyhyt suhde, josta Kari Taalasmaa oli mustasukkainen, vuosia myöhemmin ystävyys Katjan siskon ja Ossin suhteen myötä
Siru Koivisto: yhden illan juttu
Elina Taalasmaa: yhden illan juttu, esittivät jonkin aikaa seurustelevansa Ossin ihastuttua Katriin, sittemmin seksisuhde, Ossi olisi halunnut siittää Elinan raskaaksi, mutta olikin steriili, myöhemmin seurustelusuhde, päättynyt
Katri Sievinen: vaihtoivat muutaman suudelman, molemminpuolinen ihastus, josta ei koskaan kehkeytynyt sen suurempaa suhdetta
Tanja Jääskeläinen: seksisuhde, päättynyt
Juulia Autio: suhde, päättynyt
Isabella Holm: seurustelusuhde, päättynyt
Jenni Vainio: suhde, sittemmin avioliitto, joka päättyi eroon Ossin muistiinmenetyksen vuoksi, uudemman kerran avioliitto, päättynyt
Sara Polvijärvi: yksipuolinen ihastus, kävivät treffeillä, mutta Sara oli pakkomielteisesti kiinnostunut vain Miikasta
Liisa Salo: yhden illan juttu
Cindy Rintala: yhden illan juttu, sittemmin suhde, josta yhteinen lapsi: Alexander, päättynyt
Heidi Aaltonen: lyhyt suhde, päättynyt
Aiheesta muualla

Ossi Puolakka Salkkaripediassa
PMDG Simulations
Tuotteet

Taulukossa ovat tähänastiset julkaisut julkaisupäivineen.
| Lentokone    | Flight Simulator 2004  | Flight Simulator X (vain Aerosoftin sivustolla)  | Prepar3D V2/V3/v4  | X-Plane 10  | Flight Simulator 2020 | Lisätietoja |
| --- | --- | --- | --- | --- | --- | --- |
| Boeing 737 Next Generation|Boeing 737-600/700 NG  | 2003    |   |   |  |  | Ei enää myynnissä |
| Boeing 737-800/900 NG Expansion  | 2003    |   |   |  |  | Ei enää myynnissä |
| Beechcraft 1900D  | 2004    |   |   |  |  | Ei enää myynnissä |
| Beechcraft 1900C  | 2004    |   |   |  |  | Ei enää myynnissä |
| Boeing 747-400 Queen of the Skies (QOTS)  | 2005    |   |   |  |  | Ei enää myynnissä |
| Boeing 747-400F QOTS Expansion    | 2006    |   |   |  |  | Ei enää myynnissä |
| Boeing 747-400v2 Queen of the Skies (QOTS)    |   | 30.10.2007    |   |  |  | Ei enää myynnissä |
| Boeing 747-8i/F QOTS Expansion  |   | 29.7.2010    |   |  |  | Ei enää myynnissä, vain ulkomalli |
| Boeing 747LCF QOTS Expansion  |   | 26.9.2010    |   |  |  | Ei enää myynnissä, vain ulkomalli |
| McDonnell Douglas MD-11  | 14.10.2008    | 14.10.2008    |   |  |  | Enää DVD:nä (Aerosoft) |
| Jetstream 4100  |   | 9.9.2009    | Kehitteillä    |  | Kehitteillä | Ei enää myynnissä |
| Boeing 737-800/900 NGX    |   | 4.8.2011    | 6.3.2015    |  |  |  |
| Boeing 737-600/700 NGX Expansion    |   | 29.8.2011    | 6.3.2015    |  |  |  |
| Boeing 777-200LR/F  |   | 5.9.2013    | 7.2.2015    |  | Kehitteillä |  |
| Boeing 777-300ER Expansion  |   | 18.7.2014    | 7.2.2015    |  | 25.6.2024 |  |
| Boeing 777-200ER Expansion |  |  | 27.2.2021 |  | Kehitteillä |  |
| Boeing 777X |  |  |  |  | Kehitteillä |  |
| Douglas DC-6  |   | 20.7.2017    | 20.7.2017    | 1.6.2016 | 18.6.2021, 26.11.2021 (Xbox) |  |
| Boeing 747-400 QoTS II    |   | 1.1.2017    | 31.1.2017    |  | Kehitteillä | Sisältää mallit 400, 400D, 400F, 400M |
| Boeing 747-8i/F Expansion    |   | 22.9.2018    | 22.9.2018    |   |  Kehitteillä  | Viimeinen FSX-yhteensopiva tuote |
| Boeing 737 -800/900 NGXu |  |  | 8.11.2019 |  |  |  |
| Boeing 737-600/700/BBJ/Cargo NGXu Expansions |  |  | 5.2.2020, 16.8.2020, 24.10.2020 |  |  | 600/700, Cargo sekä BBJ julkaistu, tulossa mahdollisesti MAX |
| Boeing 737 NG3 |  |  |  |  | 9.5.2022 (700) 29.7.2022 (600) 25.8.2022 (800) 7.2.2023 (900/900ER) 26.5.2023 (NG,Xbox) | Kattaa 600-900ER,Cargo, BBJ, MAX |
| Boeing 757 |  |  | Kehitteillä |  | Kehitteillä |  |
Organisaatiorakenne

PMDG Simulationsilla on emoyhtiö, The PMDG Company, joka on alkuperäiseltä nimeltään Precision Manuals Development Group, ja perustettiin 2005. Nimenmuutos tapahtui 2022. Simulations puolestaan on perustettu 2006 nimellä PMDG Holdings ja sai nykynimensä 2008. PMDG Companyyn kuuluu muitakin yhtiöitä, kuten Randazzon yksityiskoneet omistava PMDG Flight Operations.
Torikeskus (kauppakeskus Jyväskylässä)

Torikeskus Väinönkadulta
Jyväskylän Torikeskus on kauppakeskus Jyväskylän ydinkeskustassa. Torikeskuksen liiketarjonta keskittyy kauneudenhoitoon, terveyteen ja muotiin, keskuksesta löytyy myös kattavat ravintolapalvelut. Kaiken kaikkiaan kauppakeskus sisältää n. 40 eri alojen yritystä.
Torikeskus valmistui vuonna 1988, ja se sijaitsee Väinönkadun, Kauppakadun ja Yliopistonkadun ympäröimässä korttelissa. Samaisesta korttelista löytyy kauppakeskus Tawast ja Hoviraitti. Jyväskylän keskustan muut kauppakeskukset: Forum, Jyväskeskus ja Jyväskylän Sokos sijaitsevat Torikeskuksen ympärillä. Keskukset muodostavat Jyväskylän ydinkeskustan ja Kompassiaukion ympäristön.
Torikeskuksessa ennen olleita liikkeitä olivat mm: Stockmann Beauty.
Aiheesta muualla

Kuvia tai muita tiedostoja aiheesta Torikeskus Wikimedia Commonsissa
Kauppakeskuksen kotisivut: www.torikeskus.fi
Kauppakeskus Facebookissa: www.facebook.com/torikeskus
62°14′39″N, 25°44′50″E
Torikeskuksen sisätiloja oikealla kuvassa Dressmann.
Kauppakulma

| Kauppakulma |
| --- | --- |
 Kauppakulma kuvattuna Kauppakadulta
Sijainti:  Jyväskylän keskusta
Avattu:  2005
Päävuokralaisia:  Gigantti,  Sportia
Kerrospinta-ala:  11 000, laajennuksen jälkeen 27 000 m²
Kerrosten määrä:  2, laajennuksen jälkeen 6
Kauppakulma on Jyväskylän keskustassa kävelykadun (Kauppakadun), Väinönkadun ja Vapaudenkadun rajaamalla tontilla sijaitseva kauppakeskus. Vuosina 2003–2005 saneeratun ja n. 11 000 m2 kokoisen kauppakeskuksen matala osa aiotaan purkaa. Uuden keskuksen rakentaminen on toistuvasti lykkääntynyt vuonna 1988 julkistettujen suunnitelmien jälkeen. Kaavaerimielisyydet johtivat uudistushankkeen peruuntumiseen vuonna 2012, ja Kauppakulman omistajat haluavat luopua kiinteistöstä, koska ne eivät voi rahoitussopimuksensa ehtojen mukaan maksaa kaupungin vaatimaa maankäytön takuusummaa. Suunniteltuun keskukseen tulee mm. Finnkinon teatterikeskittymä, ruokakauppa, erikoisliikkeitä ja asuntoja.
Kauppakulmassa toimineisiin liikkeisiin kuuluvat mm:
Gigantti, Korustore, Medasec, Underground Store Piercing Studio, Sportia, Reporanka ja Posti.